Mel Gibson

Mel Colm-Cille Gerard Gibson (sündinud 3. jaanuaril 1956 Ameerika Ühendriikide New Yorgi osariigis Peekskillis) on Austraalia-USA filminäitleja, filmilavastaja, produtsent ja stsenarist. 

Kui ta oli 12-aastane, kolis kogu pere Sydneysse. Näitlemist õppis ta Austraalia Riiklikus Draamakunsti Instituudis.

Gibson saavutas maailmakuulsuse 1979. aastal filmiga "Mad Max", kus ta mängis nimiosa. Sellele valmisid järjed, 1981 "Mad Max 2: Maanteesõdalane" ja 1985 "Mad Max 3: Kõuekuppel". Filmisarjas "Surmarelv" (4 filmi 1987–1998) mängis ta seersant Martin Riggsi.

Gibson on lugenud dublaaži ka multifilmidele, näiteks "Pocahontas" (1995) ja "Kanade mäss" (2000).

 Tunnustus 
 1979 – mängis ta romantilises draamas "Tim", millega pälvis Austraalia Filmiinstituudi auhinna parima meespeaosatäitja kategoorias.
 1981 – nimetati ta rolli eest filmis "Mad Max 2" parima ulmefilmi auhinna Saturn kandidaadiks parima meesnäitleja kategoorias, aga ei võitnud. Samal aastal mängis ta sõjafilmis "Gallipoli", millega pälvis taas Austraalia Filmiinstituudi auhinna parima meespeaosatäitja kategoorias.
 1982 – mängis ta filmis "Ohtliku elu aasta", millega nimetati Austraalia Filmiinstituudi auhinna kandidaadiks parima meespeaosatäitja kategoorias, aga ta ei võitnud seda auhinda.
 1995 – lavastas ta enda produtseeritud filmi "Kartmatu", kus ta mängis ühtlasi peategelast William Wallace'it. See film oli nomineeritud 10 Oscarile ja võitis neist 5, sealhulgas parima filmi ja režissööri oma. Gibson võitis ka parima režissööri Kuldgloobuse. Briti Filmi- ja Telekunsti Akadeemia auhinna kandidaadiks nimetati ta parima lavastajana ja parima filmi eest – viimast võõrkeelse filmi kategoorias (ei olnud briti inglise keeles). BAFTA auhindu Gibson ei võitnud ja inglise ajakirjandus süüdistas filmi anglofoobias.
 1996 – nimetati ta osatäitmise eest filmis "Lunaraha" Kuldgloobuse kandidaadiks parima meesdraamanäitleja kategoorias, aga ei võitnud seda auhinda.
 2000 – nimetati ta osatäitmise eest filmis "Mida naised tahavad" Kuldgloobuse kandidaadiks meeskomöödianäitleja kategoorias, aga ei võitnud seda auhinda.
 2006 – nimetati ta filmi eest "Apocalypto", kus ta oli produtsent ja režissöör, BAFTA auhinnale parima võõrkeelse filmi kategoorias, aga ei võitnud seda.

Filmid
 Aasta  Originaalpealkiri  Eestikeelne pealkiri  Roll 1977  Summer City   Scallop 1977  I Never Promised You a Rose Garden   pesapallimängija 1979  Mad Max  Mad Max  Max Rockatansky 1979  Tim  Tim  Tim 1980  The Chain Reaction   habemega mehaanik 1981  Mad Max 2: The Road Warrior  Mad Max 2: Maanteesõdalane  Max Rockatansky 1981  Gallipoli   Frank Dunne 1982  The Year of Living Dangerously  "Ohtliku elu aasta"  Guy Hamilton 1982  Attack Force Z   kapten Paul Kelly 1984  Mrs. Soffel   Ed Biddle 1984  The River  Jõgi  Tom Garvey 1984  The Bounty  Mäss Bountyl  Fletcher Christian 1985  Mad Max: Beyond Thunderdome  Mad Max 3: Kõuekuppel  Max Rockatansky 1987  Lethal Weapon  Surmarelv  Martin Riggs 1988  Tequila Sunrise  Tequila Sunrise  Dale McKussic 1989  Lethal Weapon 2  Surmarelv 2  Martin Riggs 1990  Hamlet  Hamlet  Hamlet 1990  Air America   Gene Ryack 1990  Bird on a Wire  Nagu linnuke oksal  Rick Jarmin 1992  Forever Young  Igavesti noor  kapten Daniel McCormick 1992  Lethal Weapon 3  Surmarelv 3  Martin Riggs 1993  The Man Without a Face  Näota mees  Justin McLeod 1993  The Chili Con Carne Club   Mel 1994  Maverick  Maverick  Bret Maverick 1995  Pocahontas  Pocahontas John Smith 1995  Braveheart  Kartmatu  William Wallace 1996  Ransom  Lunaraha  Tom Mullen 1997  FairyTale: A True Story   France'i isa 1997 Conspiracy Theory  Vandenõuteooria  Jerry Fletcher 1997  Fathers' Day  Isadepäev  Scott 1998  Lethal Weapon 4  Surmarelv 4  Martin Riggs 1999  Payback  Arved klaariks  Porter 2000  What Women Want  Mida naised tahavad  Nick Marshall 2000  The Patriot  Patrioot Benjamin Martin 2000  Chicken Run  Kanade mäss  Rocky 2000  The Million Dollar Hotel  Miljoni dollari hotell  detektiiv Skinner 2002  We Were Soldiers  Me olime sõdurid  kolonelleitnant Hal Moore 2002  Signs  Märgid  pastor Graham Hess 2003  The Singing Detective  Laulev detektiiv  dr. Gibbon 2004  Paparazzi   patsient 2006  Who Killed the Electric Car?  Kes tappis elektriauto?  tema ise 2010  Edge of Darkness  Pimeduse äärel  Thomas Craven 2011  The Beaver  Kobras  Walter Black 2012  "Get the Gringo"  "Kurikaela suvepuhkus"  juht 2013  "Machete Kills"  "Machete tapab"  Luther Voz 2014  "The Expendables 3"  "Palgasõdurid 3"  Conrad Stonebanks 2015  "Blood Father"   John Link2016"Hacksaw Ridge""Hacksaw Ridge’i lahing"

Isiklikku

Mel Gibson oli abielus Robyn Moore'iga, kellega tal on tütar ja kuus poega. Nende abielu lahutati 2011. aasta detsembris.

Seejärel oli Gibsoni elukaaslane vene päritolu muusik Oksana Grigorjeva, kellel on varasemast kooselust Timothy Daltoniga poeg. 2009. aasta oktoobris sündis neil tütar Lucia.

Suhtest Rosalind Rossiga on tal aastal 2017 sündinud poeg.https://elu24.postimees.ee/8388311/69-aastane-mel-gibson-laks-poole-nooremast-kallimast-lahku?utm_campaign=8388311&utm_medium=banner&utm_source=mail.ee

Välislingid

Kategooria:Ameerika Ühendriikide filminäitlejad
Kategooria:Ameerika Ühendriikide filmilavastajad
Kategooria:Austraalia filminäitlejad
Kategooria:Austraalia filmilavastajad
Kategooria:Sündinud 1956